PERM ทุ่ม 1 พันลบ.ลงทุนโครงการผลิตเหล็กเคลือบสี กำลังผลิต 1 แสนตัน/ปี เริ่มผลิต Q4/63
PERM ทุ่ม 1 พันลบ.ลงทุนโครงการผลิตเหล็กเคลือบสี กำลังผลิต 1 แสนตัน/ปี เริ่มผลิต Q4/63
PERM ทุ่ม 1 พันลบ.ลงทุนโครงการผลิตเหล็กเคลือบสี กำลังผลิต 1 แสนตัน/ปี เริ่มผลิต Q4/63
21 มิ.ย. 2562

นายชูเกียรติ ยงวงศ์ไพบูลย์ ประธานกรรมการ และกรรมการผู้จัดการ บริษัท เพิ่มสินสตีลเวิคส์ จำกัด (มหาชน) หรือ PERM เปิดเผยว่า แผนธุรกิจในปีนี้บริษัทได้จัดโครงสร้างของกลุ่มธุรกิจที่ชัดเจนขึ้น จากการลงทุนและแผนขยายไปยังธุรกิจต้นน้ำ รองรับความต้องการของตลาด และเพิ่มฐานการเติบโตให้แข็งแกร่ง
โดยล่าสุดให้บริษัทในกลุ่มเข้าลงทุนในโครงการผลิตเหล็กเคลือบสี (โครงการ Empower) กำลังผลิต 100,000 ตัน/ปี มูลค่าลงทุน 1 พันล้านบาท เพื่อทดแทนการจัดซื้อจากผู้ผลิตรายอื่น หรือการนำเข้าจากต่างประเทศ โดยคาดว่าจะเริ่มดำเนินการผลิตได้ในไตรมาส 4/63
ทั้งนี้ การดำเนินโครงการ Empower จะอยู่ภายใต้บริษัท เอ็มพาวเวอร์สตีล จำกัด มีบริษัท ซันเทคสตีล จำกัด (Suntech) ซึ่งเป็นบริษัทย่อยของบริษัทถือหุ้นไม่ต่ำกว่า 90% ร่วมกับบริษัท บริษัทแสงไทย เมทัลชีท จำกัด ซึ่งเป็นผู้ผลิตหลังคาเมทัลชีทรายใหญ่ในประเทศ และนาย JASON THOMAS ELLIS อดีตประธานบริษัท บลูสโคปสตีล (ประเทศไทย) จำกัด ซึ่งจะเป็นผู้ดูแลตลาดต่างประเทศ ถือหุ้นรวมกันไม่เกิน 10%